**Дәріс №9**

**Қазақ журналистикасы 1921-1933 жылдар арасында: «Ақ жол» газеті, «Шолпан», «Сана», «Кедей айнасы», «Әйел теңдігі» журналдары.**

**Қазақ жастар баспасөзінің тарихы**

**«Ақ жол»** – Қазақстанның қоғамдық-саяси ойының және мәдени-ағарту ісінің дамуына ықпал еткен [газет](https://kk.wikipedia.org/wiki/%D0%93%D0%B0%D0%B7%D0%B5%D1%82" \o "Газет).

1920 — 25 жылдары Ташкентте [Түркістан](https://kk.wikipedia.org/wiki/%D0%A2%D2%AF%D1%80%D0%BA%D1%96%D1%81%D1%82%D0%B0%D0%BD_%D0%B0%D0%B2%D1%82%D0%BE%D0%BD%D0%BE%D0%BC%D0%B8%D1%8F%D1%81%D1%8B" \o "Түркістан автономиясы) Компартиясы ОК мен [ТүркАКСР-ы](https://kk.wikipedia.org/wiki/%D0%A2%D2%AF%D1%80%D0%BA%D1%96%D1%81%D1%82%D0%B0%D0%BD_%D0%B0%D0%B2%D1%82%D0%BE%D0%BD%D0%BE%D0%BC%D0%B8%D1%8F%D1%81%D1%8B" \o "Түркістан автономиясы) ОАК-нің органы, [1925](https://kk.wikipedia.org/wiki/1925" \o "1925) — 26 жылдары Шымкентте БК(б)П [Сырдария](https://kk.wikipedia.org/wiki/%D0%A1%D1%8B%D1%80%D0%B4%D0%B0%D1%80%D0%B8%D1%8F" \o "Сырдария) губкомының органы ретінде шығарылды. Алғашқы редакторы — [С.Қожанов](https://kk.wikipedia.org/wiki/%D0%A1%D2%B1%D0%BB%D1%82%D0%B0%D0%BD%D0%B1%D0%B5%D0%BA_%D2%9A%D0%BE%D0%B6%D0%B0%D0%BD%D0%BE%D0%B2" \o "Сұлтанбек Қожанов). Кейін газетті шығарушы, редакторлардың ішінде [Н.Төреқұлов](https://kk.wikipedia.org/wiki/%D0%9D%D3%99%D0%B7%D1%96%D1%80_%D0%A2%D3%A9%D1%80%D0%B5%D2%9B%D2%B1%D0%BB%D0%BE%D0%B2" \o "Нәзір Төреқұлов), С.Оспанов, [И.Тоқтыбаев](https://kk.wikipedia.org/wiki/%D0%98%D1%81%D0%B0_%D0%A2%D0%BE%D2%9B%D1%82%D1%8B%D0%B1%D0%B0%D0%B5%D0%B2" \o "Иса Тоқтыбаев) т.б. болды. Оның жұмысына [М.Дулатов](https://kk.wikipedia.org/wiki/%D0%9C%D1%96%D1%80%D0%B6%D0%B0%D2%9B%D1%8B%D0%BF_%D0%94%D1%83%D0%BB%D0%B0%D1%82%D2%B1%D0%BB%D1%8B" \o "Міржақып Дулатұлы), [Ж.Аймауытов](https://kk.wikipedia.org/wiki/%D0%96%D2%AF%D1%81%D1%96%D0%BF%D0%B1%D0%B5%D0%BA_%D0%90%D0%B9%D0%BC%D0%B0%D1%83%D1%8B%D1%82%D0%BE%D0%B2), [Х.Досмұхамедов](https://kk.wikipedia.org/wiki/%D0%A5%D0%B0%D0%BB%D0%B5%D0%BB_%D0%94%D0%BE%D1%81%D0%BC%D2%B1%D1%85%D0%B0%D0%BC%D0%B5%D0%B4%D0%BE%D0%B2), [І.Жансүгіров](https://kk.wikipedia.org/wiki/%D0%86%D0%BB%D0%B8%D1%8F%D1%81_%D0%96%D0%B0%D0%BD%D1%81%D2%AF%D0%B3%D1%96%D1%80%D0%BE%D0%B2), [А.Байтұрсынов](https://kk.wikipedia.org/wiki/%D0%90%D1%85%D0%BC%D0%B5%D1%82_%D0%91%D0%B0%D0%B9%D1%82%D2%B1%D1%80%D1%81%D1%8B%D0%BD%D2%B1%D0%BB%D1%8B), [Б.Сүлеев](https://kk.wikipedia.org/wiki/%D0%91%D1%96%D0%BB%D3%99%D0%BB_%D0%A1%D2%AF%D0%BB%D0%B5%D0%B5%D0%B2), [Т.Шонанов](https://kk.wikipedia.org/wiki/%D0%A2%D0%B5%D0%BB%D0%B6%D0%B0%D0%BD_%D0%A8%D0%BE%D0%BD%D0%B0%D0%BD%D0%BE%D0%B2) т.б. қазақ зиялыларының үлкен шоғыры араласқан.

Басылым беттерінде [Алаш қозғалысының](https://kk.wikipedia.org/wiki/%D0%90%D0%BB%D0%B0%D1%88_%D2%9B%D0%BE%D0%B7%D2%93%D0%B0%D0%BB%D1%8B%D1%81%D1%8B" \o "Алаш қозғалысы) қайраткерлері қазақ халқының мүддесіне қатысты тақырыптарды қозғап, құнды мақалалар жариялады. Газеттің саяси-идеялық бағыты құрылтайшыларына ұнамады. Оның жұмысына көп кедергілер жасалды. Коммунистер “қызыл” деген сөзі бар атауды алмай, газеттің “Ақ жол” атануының өзінен күдікті мән іздеді. Осыған орай С.Қожанов “Ақ жол” біздің ақ батамыз, ақ жүрегіміз, ақ көңіліміз екенін қазақ-қырғыз жұрты ақылымен біліп, жүрегімен сезеді” деп жазды (1921, №115, 7 желтоқсан). 1925 жылы 29 мамырда [И.В.Сталин](https://kk.wikipedia.org/wiki/%D0%98%D0%BE%D1%81%D0%B8%D1%84_%D0%92%D0%B8%D1%81%D1%81%D0%B0%D1%80%D0%B8%D0%BE%D0%BD%D0%BE%D0%B2%D0%B8%D1%87_%D0%A1%D1%82%D0%B0%D0%BB%D0%B8%D0%BD" \o "Иосиф Виссарионович Сталин) РК(б)П Қазақ өлкелік комитетіне жолдаған “Қазақ баспасөзі туралы” хатында “ Ақ жол” мен “ақгвардияшыл эмигрант” [М.Шоқай](https://kk.wikipedia.org/wiki/%D0%9C%D2%B1%D1%81%D1%82%D0%B0%D1%84%D0%B0_%D0%A8%D0%BE%D2%9B%D0%B0%D0%B9" \o "Мұстафа Шоқай) арасында идеялық бірліктің байқалатындығын жазып, партияда жоқ интеллигенттерді коммунистік басылымға жолатпауды талап етті. Сталиннің хаты ескі интеллигенцияны қуғындауға жол ашып, 20-жылдардың алғашқы жартысында Қазақстанда жарық көрген ұлттық басылымдарға үлкен соққы болып тиді және жариялық пен демократиялық атаулыны әміршіл-әкімшіл жүйемен ауыстыруға негіз берді. “ Ақ жол” газеті халық алдындағы борышын адал орындаған, ұлттың рухын көтеретін басылымдардың бірі болды.

**«Шолпан» журналы.** Жиырмасыншы жылдары ұлт зиялылары Ташкентте шоғырланып, баспасөз, оқу-ағартушылық жұмыстармен қызу айналысады. Осы себептерге бай­ланысты, «Шолпан» Ташкентте жарыққа шығып отырды. «Шолпанның» ғұмыры қысқа болса да, ұлт руханиятының гүлденуіне ықпал етті. Айталық, ХХ ғасырдың 20-жылдары қазақ қаламгерлері қаламынан туған қазақ әдебиетінің жауһарлары болып саналатын көптеген үздік шығармалар алғаш рет «Шолпанда» жарық көрді. Бұл турасында журналды жинақтап, баспаға әзірлеген Х. Есенқарақызы: ««Шолпан» журналы өзінің қысқа ғұмырында қазақ поэзиясының жанашыры бола білді», – деп лайықты бағасын береді. «Шолпанның» тұрақты авторлары ретінде танылып, журнал беттерінде әдеби мұралар, шығармалар жариялау, әдебиет туралы пікір білдірумен белсенді түрде айналысқан тұғырлы тұлғалар қатарында Ә.Диваев, Ғ.Балақадырұлы, С.Сейфуллин, М.Әуезұлы, М.Жұмабайұлы, Ш.Құдайбердіұлы, Б.Серкебаев, М.Дулатұлы, Ғ.Байтасұлы бар. ХХ ғасырдың 20-жылдары қазақ қоға­мындағы әлеуметтік-саяси өзгерістермен қатар, қазақ әдебиетінде де тың жаңалықтар мен ізденістер пайда болды. «ХХ ғасырдағы қазақ әдебиеті әлемдік көркемдік тәжірибені меңгерген дарынды қаламгерлер жасаған, барлық жанрларда дамыған, сұлулық жүйесі қалыптасқан, биік эстетикалық деңгейге көтерілген маманданған өнер екенін тамаша туындылармен әйгілеп берді». Қазақ әдебиеті түрлі жанрдағы көркем шығармалар, мақалалар, әдеби-сын еңбектермен толықты. Дарынды қаламгерлер мен кәсіби сыншылар қатары көбейіп, көпшілікке таныла бастады. Бұның өзі рухани мәдениеттің дамуына ықпал етіп, халықтың сана-сезімінің оянуына ықпал етті. «Шолпан» беттерінде жарияланған әдеби туындыларды төрт топқа жіктеуге болады: проза (Мұхтар Әуезұлы, Мағжан Жұмабайұлы), поэзия (Шәкәрім Құдайбердіұлы, Ғабидаллаһ Балақадырұлы, Мағжан Жұмабайұлы, Сәкен Сейфуллин, Міржақып Дулатұлы), әдеби-сын мақалалар (Сәкен Сейфуллин, Бекмұхаммед Серкебаев, Абдолла Байтасұлы) мен халық мұрасы (Әбубәкір Диваев). Бұл кезеңде жазылған прозалық, поэзиялық туындылар мен әдеби сын мақалалар төл әдебиетіміздің жетістігін, қаламгерлердің терең білімі мен озық тәжірибесін айқындайды. Проза жанрының биік деңгейге жеткенін, еуропалық клас­сиктермен тең келетінін танытатын шығар­малардың бірі – «Шолпанның» 1923 жылы қаңтар-ақпандағы 4-5-ші санында жарық көрген Мағжан Жұмабайұлының «Шолпанның күнәсі» әңгімесі. Әлем әде­биетінде Ги де Мо­пассаннан басталып, орыс әдебиетінде Карамзинде кездесетін әйел жанының нәзік қатпарларына үңілу дәстүріне сүйенген Мағжан Жұмабайұлы ұлттық психологизмге тән элементтерді ұтымды пайдаланып, «Шолпанның күнәсін» қазақтың танымына, болмысына сай етіп ұсынады. «Шолпанда» қазақ поэзиясының баға жетпес асыл қазы­налары Шәкәрімнің «Ләйлі-Мәжнүн» (1922 жыл, қазан, 1-ші саны), Мағжан Жұмабайұлының «Қорқыт» (1922 жыл, қазан, 1-інші саны), «Батыр Баян» (1923 жыл, қаңтар-ақпан, 4-5-ші саны), Міржақып Дулатұлының «Бүркіт кегі» (1923 жыл, 30 июнь 6-7-8-ші саны) жарық көрді. ХХ ғасырдың 20-жылдары проза мен поэзия жанрының ілгерілеуіне байланысты, қазақ әдеби сыны да қалыптаса бастады. Ұлттық баспасөз беттерінде қаламгерлердің алғашқы сын мақалалары жарыққа шықты. Қазақ әдебиетінде тұңғыш сынға ұшыраған шығармалардың бірі – Сәкен Сейфуллиннің «Қызыл сұңқарлар» пьесасы. Ол туралы сын мақаланың авторы «Қоңыр» деген бүркеншік атпен «Шолпан» журналының 1922 жылдың қазанындағы 1-ші санында сын мақала жазған Мұхтар Әуезов болды.

**“ӘЙЕЛ ТЕҢДІГІ”** — қазақ әйелдеріне арналған қоғамдық-саяси журнал. Ол бастапқы кезде, 1925 жылы. 5 мамырда өлкелік партия камитетінің жанындағы әйелдер бөлімінің газеті ретінде “Теңдік” деген атпен Орынбор қаласында шыққан. Редакторы — Соня Есова. Журналды шығару жұмысына Ш.Қожахметов, Р. Сүгіров, Сәбит Мұқанұлы Мұқанов белсене қатысқан. Кей нөмірлеріне (мысалы, 1925 жылы N3) редактор ретінде Бейімбет Майлин қол қойған. Кейіннен журналға Нұржамал Сәнәлиева (1932 — 1934), Н. Арықова (1934 — 1935) басшылық етті. Мақсаты — Қазақстан автономиялы республикасы ОАК-нің 1920 жылы қабылдаған қалың малға, әмеңгерлікке, көп әйел алушылыққа тиым салу туралы декретін бұқараға түсіндіру, әйелдердің қоғамдық өмірге араласуын насихаттау болды. 7 нөмірі жарық көрген соң, 1926 жылы шілде айынан “Теңдік” газеті журналға айналып, “Әйел теңдігі” аталды. Журналдың партия тіршілігі, әдебиет, кітап сыны, өнер-білім үйрену, заң, сұрақ-жауаптар, тілшілер, т.б. бөлімдері болды.

**«Кедей айнасы»**  – Орта Азия коммунистік университетінде оқитын қазақ студенттері шығарған журналы. [Ташкентте](https://kk.wikipedia.org/wiki/%D0%A2%D0%B0%D1%88%D0%BA%D0%B5%D0%BD%D1%82" \o "Ташкент) 1923 – 24 жылы 1 – 2-, 1926 жылы 3-, 1928 – 29 жылы 4 – 5-нөмірі жарық көрді. Таралымы – *2000 дана*.

Онда шәкірттердің өз шығармалары және әлеуметтік мәселелер – партияны тазалау, [кәмпеске](https://kk.wikipedia.org/w/index.php?title=%D0%9A%D3%99%D0%BC%D0%BF%D0%B5%D1%81%D0%BA%D0%B5&action=edit&redlink=1" \o "Кәмпеске (мұндай бет жоқ)), жастар арасындағы жұмыс, индустрияландырудың барысы туралы материалдар жарияланып тұрды. Журналда университеттің өз тыныс-тіршілігі, шәкірттер өмірі, оқытушылар туралы көбірек сөз болды. Әдебиет бөлімінде ескі мұра нұсқалары жарияланды. Жаңа жиналған мақал-мәтел, аңыз-әңгімелер беріліп тұрды. Оған С.Сейфуллин, Ө.[Тұрманжанов](https://kk.wikipedia.org/wiki/%D3%A8%D1%82%D0%B5%D0%B1%D0%B0%D0%B9_%D0%A2%D2%B1%D1%80%D0%BC%D0%B0%D0%BD%D0%B6%D0%B0%D0%BD%D0%BE%D0%B2), Ш.Сарыбаев, З.Рүстемов белсене қатысқан.

**«САНА» ЖУРНАЛЫ (1923–1924)**  
«Сана» журналының 1923 жылдың қаңтар айынан 1924 жылдың қарашасына дейін небəрі 3 нөмірі жарық көреді. Түркістан қазақ білім комиссиясының «екі айда бір шығып тұратын тəрбие, білім, əдеби мақалалар жинағы» болған «Сана» Ташкент қаласында шығып тұрды. Бас редакторы – қазақ-қырғыз білім комиссиясының төрағасы Халел Досмұхамедов. «Сананың» бағыты мен мақсаты жайында: «Заманымыз мəдениет заманы, мəдениетке білім жеткізеді: Білім оңайлықпен қолға түспейді. Білім алуға көп еңбек, асқан сабырлылық керек. «Сананы» шығарғандағы мақсатымыз аз да болса, кемшіліктерімізді жойып, елге, мұғалімдерге, жасөспірім шəкірттерге түсінікті сөз беру. Бұл өте ауыр жұмыс. Дегенмен, кіріспеске амал жоқ», – деп жазады журналдың алғашқы нөмерінде бас редактор.  
Оқу-ағарту, білім беру саласына бағытталған журналды шығаруға І.Жансүгіров, М.Əуезов, Ж.Аймауытов, Ə.Диваев, М.Тынышпаев, Қ.Кемеңгеров, М.Жұмабаев секілді алаштың азаматтары қатысты.  
«Сана» журналының беттерінде халықты білім мен мəдениетке жетелейтін мақалалар, ғылымның түрлі салаларына арналған танымдық дүниелер жарияланып тұрды. Жалпы білім беретін мектептерге енетін пəндер мен олардың жоспарлары басылды, арнайы оқу бағдарламалары мен ұрпақ тəрбиесі, білім берудің ұлттық сипаты сөз болды. Сондай-ақ, қазақ халқының тарихындағы хандар мен бишешендер, сал-серілердің өмірінен сыр шертетін жазбалар мен халық ауыз əдебиетінің озық үлгілерін де көруге болады.  
Қазақ халқын озық мəдениетке жетелеу жолында ізденген «Сананың» басты ұстанымы – елді оқу оқып, білім-ғылым мен өнер үйренуге шақыру. Білім беру саласын бір тəртіпке келтіріп, жүйелеуге ұмтылды.  
Кеңестік билік тарапынан «Саясат» бөлімі болмағандықтан, сол күннің, сол таңның көкейкесті əлеуметтік, саяси мəселелерін көтеріп, жаңаны насихаттамағаны жəне ескіні, өткенді сөз еткені үшін» деген айып тағылып, журнал 1924 жылдың қараша айында жабылады.

**Семинар. «Ақ жол» газеті, «Шолпан», «Сана», «Кедей айнасы», «Әйел теңдігі» журналдарының зерттелуін сөз етіңіз.**